Leta 1999 sta bili med Natovim bombardiranjem Jugoslavije v Sredozemsko morje nameščeni dve podmornici razreda "Antej" – "Kursk" s Severne in "Tomsk" s Tihooceanske flote, ki sta sledili plovilom ameriške 6. flote. Samo v iskanje podmornice "Tomsk" naj bi bilo vključeno 21 % vseh plovil in 97 % mornariškega letalstva 3. flote Ameriške vojne mornarice. Komandir podmornice "Kursk" kapitan 1. stopnje Genadij Ljačin je za odpravo med 3. avgustom in 19. oktobrom 1999 prejel naziv Heroj Ruske federacije, 72 članov posadke pa druge nagrade. Na krovu podmornice "Tomsk" pod poveljstvom kapitana 1. stopnje Vladimirja Dmitrijeva, je bil tudi komandir divizije podmornic kontraadmiral Nikolaj Kovaljevski.